# Navodilo za prvo prijavo v sistem eCarina in izpolnjevanje obrazca za dodelitev in preklic pooblastil

1. **Splošno**

Fizična oseba/samostojni podjetnik ali druga oseba, ki opravlja dejavnost ali pravna oseba pooblasti fizično osebo za opravljanje opravil v sistemu eCarina.

**Pooblastitelj** je oseba, ki pooblašča fizično osebo, da v njenem imenu opravlja poslovanje v sistemu eCarina za izbrana področja dela.

**Pooblaščenec** je fizična oseba, ki jo pooblastitelj pooblasti, da v njenem imenu na portalu eCarina ureja pravice in obseg poslovanja.


**Uporabnik** je fizična oseba, ki jo pooblastitelj oziroma pooblaščenec pooblasti za opravljanje določenega obsega nalog v sistemu eCarina.

1. **Ureditev dostopa v portal eCarina in prva prijava**

Pooblastitelj izpolni »Obrazec za dodelitev in preklic pooblastil na portalu eCarina« (Priloga 1). Pooblastitelj na obrazcu iz [Priloge 1](https://edavki.durs.si/EdavkiPortal/OpenPortal/CommonPages/Opdynp/PageD.aspx?category=poob_ecarina) prijavi pooblaščenca in označi želeno področje e-poslovanja v sistemu eCarina. Nadaljnje uporabnike in obseg njihovih pravic za dostop v portal eCarina (<https://ecarina.fu.gov.si/wps/portal/e-carina/Home>), ureja pooblaščenec sam.

Pooblaščenec mora biti pred pošiljanjem obrazca prijavljen z digitalnim potrdilom na portalu eDavki. Brez predhodne prijave digitalnega potrdila na portalu eDavki, prijava v portal eCarina ni možna.

V portal eDavki se prijavite na strani <https://edavki.durs.si/OpenPortal/Pages/Registration/RegistrationStart.aspx> in klik na gumb »Prva prijava«



in sledite navodilom.

1. **Pošiljanje vloge**

Pravilno izpolnjeno, podpisano in žigosano Prilogo 1 pošljite skenirano v pdf formatu na e-naslov: [*sd.fu@gov.si*](mailto:sd.fu@gov.si)(v zadevo elektronske pošte vpišite »Vstop v portal eCarina-Prijava«).

1. **Pomoč uporabnikom**

**Sektor za centralno pomoč uporabnikom**Mednarodni prehod 2 b, Vrtojba  
5290 Šempeter pri Gorici  
T: 05 297 6800  
F: 05 297 6764  
E: [sd.fu@gov.si](mailto:sd.fu@gov.si)

Urnik: 8 do 18 , dežurna tehnična pomoč 24 ur dnevno vse dni v tednu.